હું પણ તેને પહેલી વખત મળી રહ્યો હતો, અમે વાતનો દૌર શરૂ કર્યો, મહિસાગર જિલ્લાના ખાનપુર તાલુકાના  નાનકડા વડાગામે સરકારી શાળામાં અભ્યાસ કરી અમદાવાદ આવી પત્રકારત્વ શરૂ કરનાર દેવાંશીની સફર અને વર્તમાનની સ્પષ્ટતા  સ્પર્શી જાય તેવી હતી  સમગ્ર મહિસાગર જિલ્લામાં કર્મકાંડી બ્રાહ્મણ તરીકે જાણિતા વિનોદચંદ્ર જોષીની બીજા નંબરની દીકરી દેવાંશીનો ઉછેર યજ્ઞ, આહુતીઓ અને મંત્રોચ્ચાર વચ્ચે થયો છે, પણ ધર્મની સમજ કોઈ પ્રખંડ બ્રાહ્મણ કરતા વધારે સ્પષ્ટ અને સરળ છે, તેણે પોતાના ધર્મ અને પત્રકારત્વને અલગ રાખ્યો છે તેની અંદર રહેલો બ્રાહ્મણ તેના પત્રકારત્વ ઉપર હાવી થાય નહીં તેની તે તકેદારી રાખે છે.